Rikunarita-ORG/Wikinium huggingface dataset:
# 700

| Το 700 σε άλλα ημερολόγια |
| --- |
| Γρηγοριανό ημερολόγιο | 700 *DCC* |
| Ελληνικό αλφάβητο | Ψ´ |
| Ab urbe condita | 1453 |
| Αρμενικό ημερολόγιο | 149 *ԹՎ ՃԽԹ* |
| Κινεζικό ημερολόγιο | 3396 – 3397 *己亥 – 庚子* |
| Αιθιοπικό ημερολόγιο | 692 – 693 |
| Εβραϊκό ημερολόγιο | 4460 – 4461 |
| Περσικό ημερολόγιο | 78 – 79 |
| Ισλαμικό ημερολόγιο | 80 – 81 |
| Ινδουιστικά ημερολόγια |
| *Βικράμ Σαμβάτ* | 755 – 756 |
| *Σάκα Σαμβάτ* | 622 – 623 |
| *Κάλι Γιούγκα* | 3801 – 3802 |

*Η τρέχουσα σελίδα αφορά το έτος 700 κατά το Γρηγοριανό ημερολόγιο*

## Γεγονότα

* Άνοδος της Αυτοκρατορίας της Γκάνα.
* Πτώση του Βασιλείου της Αξώμης.
* Το Τεοτιουακάν στην Αμερική καταστρέφεται.

## Γεννήσεις

## Θάνατοι
# Εντομολογία

Τμήμα μεγάλης συλλογής σκαθαριών
Με τον όρο **εντομολογία** εννοείται η ιδιαίτερη επιστήμη που μελετά τα έντομα. Ουσιαστικά είναι κλάδος της ζωολογίας και μελετάται όχι μόνο από ειδικούς επιστήμονες, αλλά και από ερασιτέχνες, που παρατηρούν την ποικιλία των ειδών, την ιδιορρυθμία των συνηθειών τους και τη δραστηριότητα που αναπτύσσουν, σε σχέση με το περιβάλλον. Η εντομολογία διακρίνεται σε γενική και εφαρμοσμένη, που περιλαμβάνει τη γεωργική και την ιατρική εντομολογία. Νεότεροι κλάδοι είναι εκείνοι της γενετικής των εντόμων, της οικολογίας και της βιοχημικής παρατήρησης της συμπεριφοράς των εντόμων.

Πρώτος μελετητής της εντομολογίας φέρεται ο Αριστοτέλης, στον οποίο αποδίδεται και ο όρος **έντομα**. Σημαντική ανάπτυξη της εντομολογίας συνέβη κατά τον 17ο αιώνα ως αποτέλεσμα της ανακάλυψης νέων χωρών αφενός και του αξιόλογου έργου φυσιοδιφών όπως οι Γιαν Σβάμερνταμ (Jan Swammerdam), Σαρλ Μπονέ (Charles Bonnet) και άλλων. Από το 19ο αιώνα και μετά η εντομολογία εξελίσσεται σε συνάρτηση με το έργο του Δαρβίνου, καθώς η μελέτη των εντόμων παρείχε πληροφορίες για την εξέλιξη των ειδών γενικότερα.

## Εξωτερικοί σύνδεσμοι

* University of Vermont. «Εργαστήριο Εντομολογίας». Ανακτήθηκε στις 9 Δεκεμβρίου 2006.
* Iowa State University. «Iowa State Entomology Κατάλογος Πόρων Διαδικτύου». Ανακτήθηκε στις 23 Ιουλίου 2011.
* «Goliathus (Entomology hobbyist site)». Αρχειοθετήθηκε από το πρωτότυπο στις 6 Δεκεμβρίου 2006. Ανακτήθηκε στις 9 Δεκεμβρίου 2006.
* «Εικόνες ιατρικής εντομολογίας». Αρχειοθετήθηκε από το πρωτότυπο στις 7 Φεβρουαρίου 2007. Ανακτήθηκε στις 9 Δεκεμβρίου 2006.
* University of Nebraska State Museum. «Κλάδοι της Εντομολογίας». Αρχειοθετήθηκε από το πρωτότυπο στις 10 Ιουνίου 2012. Ανακτήθηκε στις 9 Δεκεμβρίου 2006.
* Εικονικό Μουσείο Εντόμων
* Best of the Bugs Ιστότοποι με κεντρικό θέμα την εντομολογία, επιλεγμένοι από εντομολόγους
# Αλμανάκ

Το **αλμανάκ** είναι ένα έργο αναφοράς που εκδίδεται στις αρχές κάθε χρόνου και δίνει συνοπτικές πληροφορίες για διάφορα σημαντικά γεγονότα, πολιτικά, οικονομικά, αθλητικά, καλλιτεχνικά, κοινωνικά που συνέβησαν κατά το αμέσως προηγούμενο έτος στη χώρα έκδοσής του ή και σε περισσότερες χώρες του κόσμου.

Ως ημερολόγιο, παρουσιάζει αστρονομικά (π.χ. ώρες ανατολής και δύσης του ηλίου, φάσεις της σελήνης καθώς και εκλείψεις αυτών), μετεωρολογικά (π.χ. τυφώνες) και άλλα (π.χ. επετείους - σημαντικές ημερομηνίες) στοιχεία που θα συμβούν/εκδηλωθούν κατά τον επόμενο χρόνο.

Παλαιότερα, επρόκειτο για καζαμία που περιείχε και αστρολογικές προβλέψεις για προσωπικά αλλά και για σπουδαία μελλοντικά γεγονότα.

## Εξωτερικοί σύνδεσμοι

* Πολυμέσα σχετικά με το θέμα  Αλμανάκ στο Wikimedia Commons
* Λεξιλογικός ορισμός του αλμανάκ  στο Βικιλεξικό
# Γκαγκαουζική γλώσσα

| Γκαγκαούζικα |
| --- |
| Gagauz dili |
| Ταξινόμηση | Τουρκικές γλώσσες+ Κοινές Τουρκικές γλώσσες
	- Ογουζικές γλώσσες
		* Δυτικές Ογουζικές γλώσσες
			+ Γκαγκαούζικα
 |
| Σύστημα γραφής | λατινική γραφή, κυριλλικό αλφάβητο και ελληνικό αλφάβητο |
| Κατάσταση |
| Επίσημη γλώσσα |  Γκαγκαουζία |
| ISO 639-1 | — |
| ISO 639-2 | — |
| ISO 639-3 | gag |
|  |

Η **γκαγκαουζική γλώσσα** (γκαγκαουζικά: *gagauzça*‎‎) είναι γλώσσα η οποία ομιλείται από τους Γκαγκαούζους.

## Γεωγραφική κατανομή

Τα γκαγκαούζικα (Gagauz dili) είναι μια τουρκογενής γλώσσα που μιλιέται από τους Γκαγκαούζηδες κυρίως στη Γκαγκαουζία της Μολδαβίας αλλά και στα Νότια βαλκάνια, συμπεριλαμβανομένης της Ελλάδας. Έχει δύο διαλέκτους, τα μπουλγκάρικα και τα θαλασσινά γκαγκαούζικα. Οι Γκακαούζηδες ήταν τουρκόφωνοι χριστιανοί που εκδιώχθηκαν από την Ανατολική Θράκη. Αυτή η γλώσσα δεν πρέπει να συγχέεται με τη Γκαγκαβούζικη γλώσσα της Θράκης.

## Аλφάβητο

Αρχικά χρησιμοποιούνταν το ελληνικό αλφάβητο για τη γραφή των γκαγκούζικων μέχρι το 1957.Από το 1975 έως το 1991 υιοθετήθηκε το κυριλλικό το οποίο με τη σειρά του αντικαταστάθηκε από το λατινικό. Το λατινικό αλφάβητο βασίζεται σε μια έκδοση του τουρκικού αλφαβήτου με την προσθήκη δύο επιπλέον γραμμάτων το ‹ ä › για τον ήχο [æ] και το ‹ ţ › για τον ήχο [ts].

Το λατινικό αλφάβητο της γκαγκαουζικής γλώσσας:

|  |  |  |  |  |  |  |  |
| --- | --- | --- | --- | --- | --- | --- | --- |
| А а | Ä ä | B b | C c | Ç ç | D d | Е е | Ê ê |
| F f | G g | Η h | I ı | İ i | J j | K k | L l |
| M m | N n | Ο o | Ö ö | Р р | R r | S s | Ş ş |
| T t | Ţ ţ | U u | Ü ü | V v | Y y | Z z |

## Εξωτερικοί σύνδεσμοι

* Τα γκαγκαούζικα και το αλφάβητό τους
# Απόστολος Θωμάς

| Άγιος και Απόστολος Θωμάς |
| --- |
|  |
| Γέννηση | 1ος αιώνας Γαλιλαία |
| Κοίμηση | 3  Ιουλίου 72 Μαϊλαπούρ |
| Εορτασμός | 3 Ιουλίου, Καθολική Εκκλησία, 6 Οκτωβρίου και Ορθόδοξη Εκκλησία |
|  Σχετικά πολυμέσα |
| δεδομένα () |

Ο **Άγιος Θωμάς** ήταν ένας από τους δώδεκα αποστόλους, μαθητές του Ιησού Χριστού. Ήταν Ιουδαίος στην καταγωγή και, όπως και άλλοι μαθητές, ασκούσε το επάγγελμα του ψαρά. Εγκατέλειψε το επάγγελμά του και ακολούθησε το Χριστό, όταν εκείνος του το ζήτησε. Ήταν από τους ένθερμους μαθητές, όμως μετά την ανάσταση ολιγοπίστησε και δεν πίστεψε ότι ο Χριστός αναστήθηκε, παρά μόνον όταν ψηλάφισε στα χέρια Του τα σημάδια της Σταύρωσης, στη δεύτερη εμφάνιση του Χριστού στους μαθητές μετά την ανάσταση Του (αναφέρεται ότι κατά την πρώτη εμφάνιση του Ιησού στους μαθητές, ο Θωμάς απουσίαζε).

Μετά την Πεντηκοστή και την επιφοίτηση του Αγίου Πνεύματος, ο Θωμάς ακολούθησε το «πορευθέντες μαθητεύσατε πάντα τα έθνη», όπως και οι υπόλοιποι απόστολοι, και ταξίδεψε σε μακρινούς τόπους μεταφέροντας τον Θείο Λόγο. Κατά τη χριστιανική παράδοση, μετά από Θεία Παρέμβαση ταξίδεψε ως την Ινδία, όπου ξεκίνησε το ιεραποστολικό του έργο, προσηλυτίζοντας και βαπτίζοντας Χριστιανούς πολλούς ειδωλολάτρες.

Κατόπιν ταξίδεψε ανατολικότερα, όπου βασίλευε κάποιος με το όνομα Μίσδιος. Εκεί ο Θωμάς συνέχισε την ιεραποστολή, όταν βάπτισε όμως τη γυναίκα και τα παιδιά του Μίσδιου, εκείνος οργίστηκε και έδωσε εντολή να θανατωθεί ο Άγιος. Το σώμα του έθαψαν οι Χριστιανοί της περιοχής και κατά την παράδοση στον τάφο του γίνονταν πολλά θαύματα. Το ιερό λείψανο του Αγίου Θωμά παρέμεινε εκεί έως ότου ο γιος του Μεγάλου Κωνσταντίνου το μετέφερε στην Κωνσταντινούπολη. Το 1204 το λείψανο μεταφέρθηκε στη Ρώμη, μαζί με τα λείψανα άλλων Αγίων που εκλάπησαν ως λάφυρα κατά την Δ' Σταυροφορία.

Σύμφωνα με τη χριστιανική παράδοση της Συρίας, ο Άγιος Θωμάς φέρεται να μαρτύρησε στο όρος Αγ. Θωμάς στην Τσεννάι της Ινδίας στις 3 Ιουλίου το 72 μ.Χ. Ο Εφραίμ ο Σύρος δηλώνει ότι ο Απόστολος σκοτώθηκε στην Ινδία και ότι τα λείψανα του μεταφέρθηκαν τότε στην Έδεσσα. Αυτή είναι η παλαιότερη γνωστή καταγραφή του θανάτου του.

Η Ορθόδοξη Εκκλησία τιμά τη μνήμη του Αγίου Θωμά στις 6 Οκτωβρίου, ενώ εορτάζεται επίσης την πρώτη Κυριακή μετά το Πάσχα

## Απολυτίκιο

Απολυτίκιο (Ἦχος γ')
*Ἀπόστολε Ἅγιε Θωμᾶ,*
*πρέσβευε τῷ ἐλεήμονι Θεῷ,*
*ἵνα πταισμάτων ἄφεσιν,*
*παράσχῃ ταῖς ψυχαῖς ἡμῶν.*
Απολυτίκιο (Ἦχος δ')
*Ὡς θεῖος Ἀπόστολος, θεολογίας κρουνούς,*
*ἐνθέως ἐξήντλησας, ἐκ λογχονύκτου πλευρᾶς,*
*Χριστοῦ τοῦ Θεοῦ ἠμῶν.*
*Ὅθεν τῆς εὐσέβειας, κατασπείρας τὸν λόγον,*
*ἔλαμψας ἐν Ἰνδίᾳ, ὡς ἀκτὶς οὐρανία,*
*Θωμὰ τῶν Ἀποστόλων, τὸ θεῖον ἀγλάισμα.*
## Εξωτερικοί σύνδεσμοι

* Ιερός Ναός Αγίου Αποστόλου Θωμά (Αμπελόκηποι)

## Βιβλιογραφία

* Θωμάς Ιωαννίδης, «Ο απόστολος Θωμάς και η Ανάσταση του Χριστού (Από την πρώτη απιστία στην ύστερη ομολογία)», στο Διακονία, Λειτουργία, Xάρισμα. Τιμητικός Tόμος προς τον Ομότιμο Καθηγητή του Πανεπιστημίου Αθηνών Γεώργιο A. Γαλίτη, Kέντρο Αρχαιολογικών, Ιστορικών και Θεολογικών Μελετών, Λεβάδεια 2006, σελ.. 309-326.

## Παραπομπές
# Φαινόμενο σήραγγας

Το **φαινόμενο σήραγγας** ή **κβαντοσηράγγωση** είναι το φαινόμενο κατά το οποίο ένα κβαντικό σωματίδιο διασχίζει ένα φράγμα σωματιδίων, το οποίο φαίνεται πως είναι απίθανο να ξεπεραστεί. Το φαινόμενο παίζει ρόλο στην πυρηνική σύντηξη και σε εφαρμογές στη μικροηλεκτρονική. Προτάθηκε θεωρητικά στις αρχές του 20ού αιώνα και έγινε αποδεκτό ως φυσικό φαινόμενο στα μέσα του αιώνα αυτού.

## Αρχή λειτουργίας

Γραφική παράσταση της κυματοσυνάρτησης σωματιδίου γνωστής μηχανικής ενέργειας Ε (σε κόκκινο και μπλε χρώμα), πάνω στη γραφική παράσταση του δυναμικού V (σε μαύρο), ως προς την θέση
Σύμφωνα με την εξίσωση του Σρέντιγκερ ένα σωματίδιο έχει πιθανότητα να βρεθεί σε μια περιοχή που απαιτεί ενέργεια περισσότερη από αυτήν που έχει το σωματίδιο. Μια τέτοια περιοχή ονομάζεται *φράγμα δυναμικού*. Όταν το φράγμα δυναμικού έχει άπειρο βάθος, τότε η πιθανότητα μηδενίζεται, δηλαδή είναι αδύνατον το σωματίδιο να βρεθεί μέσα στο φράγμα. Όταν όμως το μήκος είναι πεπερασμένο τότε το σωματίδιο έχει πιθανότητα να βρεθεί μέσα στο φράγμα, και αν από την άλλη μεριά του φράγματος υπάρχει μια περιοχή που απαιτεί λιγότερη ενέργεια από αυτήν που έχει το σωματίδιο, μπορεί να βρεθεί και εκεί, να *διαπεράσει* δηλαδή το φράγμα. Η πιθανότητα όμως μειώνεται εκθετικά μέσα στο φράγμα. Με άλλα λόγια αν ένας μεγάλος αριθμός σωματιδίων βρεθεί στη μία περιοχή ένα μικρό ποσοστό θα καταφέρει να διαπεράσει το φράγμα.

## Παραδείγματα εφαρμογών

#### Μικροσκόπιο σάρωσης σήραγγας (scanning tunneling microscope - STM)

Μικροσκόπιο που χρησιμοποιεί το ρεύμα του φαινομένου σήραγγας μεταξύ μιας αιχμηρής ακίδας και μιας επιφάνειας για χαρτογράφηση. Οι σχετικές μικρογραφίες μπορούν να απεικονίσουν με ατομική ανάλυση τη δομή και την πυκνότητα καταστάσεων επιφανειών (ημι)αγώγιμων υλικών. Εφευρέθηκε το 1981 στα εργαστήρια της IBM στην Ελβετία από τους Μπίνιγκ (Binnig) και Ρόρερ (Rohrer), που τιμήθηκαν με το βραβείο Νόμπελ φυσικής του 1986 για αυτήν τους την εφεύρεση.

## Αναφορές

## Εξωτερικοί σύνδεσμοι

* physics4u Τι είναι το Κβαντικό φαινόμενο σήραγγας
* physics4u Ποια είναι η αρχή του φαινομένου σήραγγας
* Φαινόμενο σήραγγας, εφαρμογές
# Ερμίππη (δορυφόρος)

| Ερμίππη |
| --- |
|  |
| Ανακάλυψη |
| Ανακαλύφθηκε από | Σκοτ Σέπαρντ, Ντέιβιντ Τζιούιτ και Τζαν Κλίνα |
| Ημερομηνία Ανακάλυψης | 9 Δεκεμβρίου 2001 |
| Προσδιορισμοί |
| Προσωρινή ονομασία | S/2001 J 3 |
| Εναλλακτική ονομασία | Δίας XXX |
| Χαρακτηριστικά τροχιάς |
| Ημιάξονας τροχιάς | 21.182.000 Km |
| Εκκεντρότητα | 0,2290 |
| Περίοδος περιφοράς | 629,809 ημέρες |
| Κλίση | 149° (προς τον Ισημερινό του Δία) |
| Είναι δορυφόρος του | Δία |
| Φυσικά χαρακτηριστικά |
| Μέση Ακτίνα | 2 Km |

Η **Ερμίππη** (αγγλικά: *Hermippe*‎‎) ή **Δίας XXX** είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ το 2001 και του δόθηκε η προσωρινή ονομασία **S/2001 J 3**. Πήρε το όνομά του τον Αύγουστο του 2003 από την Ερμίππη, η οποία ήταν μια ερωμένη του Δία, σύμφωνα με την Ελληνική μυθολογία.

Η Ερμίππη έχει διάμετρο περίπου 4 χλμ. και περιφέρεται γύρω από τον Δία σε μέση απόσταση 21.182.000 χιλιομέτρων σε 629,809 ημέρες, με κλίση 151° προς την εκλειπτική (149° προς τον Ισημερινό του Δία), σε ανάδρομη φορά και με εκκεντρότητα 0,2290.

Η Ερμίππη ανήκει στην τροχιακή «Ομάδα της Ανάγκης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 19,3 και 22,7 εκατομμυρίων χιλιομέτρων και κλίσεις τροχιάς από 145,7° έως 154,8°.

## Παραπομπές

## Εξωτερικοί σύνδεσμοι

* Ερμίππη Αρχειοθετήθηκε 2019-07-18 στο Wayback Machine. από την Εξερεύνηση του Ηλιακού Συστήματος της NASA (Αγγλικά)
* Οι δορυφόροι του Δία από τον Σκοτ Σέπαρντ (Αγγλικά)